CELEX: 32019D0718(01)
Language: ro
Date: 2019-07-15 00:00:00
Title: Decizia de punere în aplicare a Comisiei din 15 iulie 2019 privind publicarea în Jurnalul Oficial al Uniunii Europene a cererii de aprobare a unei modificări care nu este minoră a unui caiet de sarcini al unui produs, menționată la articolul 53 din Regulamentul (UE) nr. 1151/2012 al Parlamentului European și al Consiliului, în ceea ce privește denumirea „Cordero Manchego” (IGP)

18.7.2019   
               
               
                  RO
               
               
                  Jurnalul Oficial al Uniunii Europene
               
               
                  C 242/5
               
            
         DECIZIA DE PUNERE ÎN APLICARE A COMISIEI
         din 15 iulie 2019
         privind publicarea în Jurnalul Oficial al Uniunii Europene a cererii de aprobare a unei modificări care nu este minoră a unui caiet de sarcini al unui produs, menționată la articolul 53 din Regulamentul (UE) nr. 1151/2012 al Parlamentului European și al Consiliului, în ceea ce privește denumirea „Cordero Manchego” (IGP)
         (2019/C 242/04)
         COMISIA EUROPEANĂ,
         având în vedere Tratatul privind funcționarea Uniunii Europene,
         Având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 50 alineatul (2) coroborat cu articolul 53 alineatul (2),
         întrucât:
         
                     (1)
                  
                  
                     Spania a trimis o cerere de aprobare a unei modificări care nu este minoră a caietului de sarcini al produsului „Cordero Manchego” (IGP), în conformitate cu articolul 49 alineatul (4) din Regulamentul (UE) nr. 1151/2012.
                  
               
                     (2)
                  
                  
                     În conformitate cu articolul 50 din Regulamentul (UE) nr. 1151/2012, Comisia a examinat cererea și a ajuns la concluzia că aceasta îndeplinește condițiile stabilite în regulamentul respectiv.
                  
               
                     (3)
                  
                  
                     Pentru a permite transmiterea de acte de opoziție în conformitate cu articolul 51 din Regulamentul (UE) nr. 1151/2012, cererea de aprobare a unei modificări care nu este minoră a caietului de sarcini al produsului, menționată la articolul 10 alineatul (1) primul paragraf din Regulamentul de punere în aplicare (UE) nr. 668/2014 al Comisiei (2), inclusiv documentul unic modificat și trimiterea la publicarea caietului de sarcini relevant al produsului cu denumirea înregistrată „Cordero Manchego” (IGP), ar trebui să fie publicate în Jurnalul Oficial al Uniunii Europene,
                  
               DECIDE:
         
            Articol unic
            Cererea de aprobare a unei modificări care nu este minoră a caietului de sarcini al produsului, menționată la articolul 10 alineatul (1) primul paragraf din Regulamentul de punere în aplicare (UE) nr. 668/2014 al Comisiei, inclusiv documentul unic modificat și trimiterea la publicarea caietului de sarcini relevant al produsului cu denumirea înregistrată „Cordero Manchego” (IGP), figurează în anexa la prezenta decizie.
            În conformitate cu articolul 51 din Regulamentul (UE) nr. 1151/2012, publicarea prezentei decizii conferă dreptul de opoziție față de modificarea menționată la primul paragraf al prezentului articol în termen de trei luni de la data publicării prezentei decizii în Jurnalul Oficial al Uniunii Europene.
         
         
            Adoptată la Bruxelles, 15 iulie 2019.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 343, 14.12.2012, p. 1.
         
            (2)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).
      
      
         
            ANEXĂ
            CERERE DE APROBARE A UNEI MODIFICĂRI CARE NU ESTE MINORĂ A CAIETULUI DE SARCINI AL UNEI DENUMIRI DE ORIGINE PROTEJATE/INDICAȚII GEOGRAFICE PROTEJATE
            
               Cerere de aprobare a unei modificări în conformitate cu articolul 53 alineatul (2) primul paragraf din Regulamentul (UE) nr. 1151/2012
            
            
               „CORDERO MANCHEGO”
            
            
               Nr. UE: PGI-ES-02213 – 2.1.2017
            
            
               DOP ( ) IGP ( X )
            
            1.   Grupul solicitant și interesul legitim
            
            
                        Fundación consejo regulador de la denominación específica Cordero Manchego (IGP)
                     
                  
                        Crtra. De Las Peñas Km 3,2 (Albacete)
                     
                  
                        Tel. +34 967224020
                     
                  
                        Fax +34 967224020
                     
                  
                        E-mail: admon@corderomanchego.org
                     
                  Grupul Fundación Consejo Regulador de la Denominación Específica Cordero Manchego este autorizat să depună o cerere de modificare în temeiul articolului 29 din Legea 7/2007 din 15 martie 2007 privind calitatea agroalimentară a comunității autonome Castilla-La Mancha. De asemenea, articolul 8 litera (b) din statutul grupului Fundación CR IGP Cordero Manchego prevede, printre misiunile sale, revizuirea caietului de sarcini al IGP „Cordero Manchego” și propunerea modificărilor necesare.
            2.   Statul membru sau țara terță
            
            
                        Ministerio de Agricultura y Pesca, Alimentación y Medio Ambiente
                     
                  
                        Subdirección General de Calidad Diferenciada y Agricultura Ecológica
                     
                  
                        Dirección General de la Industria Alimentaria
                     
                  
                        Po de la Infanta Isabel, 1
                     
                  
                        28071 Madrid
                     
                  
                        Madrid
                     
                  
                        ESPAÑA
                     
                  
                        Tel. +34 913475394
                     
                  
                        Fax +34 913475410
                     
                  
                        E-mail: sgcdae@magrama.es
                     
                  3.   Rubrica din caietul de sarcini care face obiectul modificării (modificărilor)
            
            
                        —
                     
                     
                        ☐
                     
                     
                        Denumirea produsului
                     
                  
                        —
                     
                     
                        ☒
                     
                     
                        Descrierea produsului
                     
                  
                        —
                     
                     
                        ☐
                     
                     
                        Aria geografică
                     
                  
                        —
                     
                     
                        ☒
                     
                     
                        Dovada originii
                     
                  
                        —
                     
                     
                        ☒
                     
                     
                        Metoda de obținere
                     
                  
                        —
                     
                     
                        ☐
                     
                     
                        Legătura
                     
                  
                        —
                     
                     
                        ☒
                     
                     
                        Etichetarea
                     
                  
                        —
                     
                     
                        ☒
                     
                     
                        Altele: modificări ale terminologiei și ale organismului de control
                     
                  4.   Tipul modificării (modificărilor)
            
            
                        —
                     
                     
                        ☒
                     
                     
                        Modificarea caietului de sarcini al unei DOP/IGP înregistrate, care nu poate fi considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012.
                     
                  
                        —
                     
                     
                        ☐
                     
                     
                        Modificarea caietului de sarcini al unei DOP/IGP înregistrate pentru care nu a fost publicat un document unic (sau un echivalent al acestuia), modificare care nu poate fi considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012.
                     
                  5.   Modificări
            
            
               Descriere
            
            Criteriile de vârstă și de greutate a mieilor vii sunt suprimate din această rubrică și deplasate la rubrica „Metoda de producție”.
            
               Dovada originii
            
            Combinația de două litere majuscule urmate de literele „CM” înscrise pe crotalia animalului pentru identificarea efectivului de origine sunt înlocuite de codul exploatației din registrul general al exploatațiilor zootehnice (Registro General de Explotaciones Ganaderas – REGA), mai precis și în conformitate cu legislația în vigoare.
            
               Metoda de producție
            
            Mențiunile privind greutatea în viu la sacrificare cuprinsă între 22 și 28 kg și privind vârsta la sacrificare cuprinsă între 60 și 90 de zile se elimină. Într-adevăr, acești parametri implică duplicarea unei măsuri deja controlate în raport cu greutatea carcasei, mai precisă și mai obiectivă și care este direct corelată cu vârsta și greutatea animalului în momentul sacrificării.
            Perioada minimă naturală de alăptare de 30 de zile se suprimă, durata acestei perioade rămâne nedeterminată pentru fiecare animal în măsura în care aceasta depinde de dezvoltarea fiziologică a mielului, adică de dezvoltarea dentiției și a sistemului digestiv al animalului, care-i permite acestuia să treacă de la condiția de miel de lapte la cea de rumegător. Înțărcarea intervine în momentul, imposibil de determinat în prealabil, în care mielul devine capabil de a se hrăni singur din concentrate.
            Intervalul de greutate a carcasei este lărgit și este, de acum înainte, cuprins între 10 și 15 kg. Potrivit experienței noastre, creșterea greutății carcasei cu 1 kg, menținând, totodată, clasificarea în funcție de aceleași criterii de prezentare, de conformație, de îngrășare și de culoare, permit păstrarea calității atât pentru carcasă cât și pentru carne, precum și posibilitatea de a răspunde la cererea de miei de acest tip, cerere care a evoluat pe anumite piețe unde este comercializat, în mod tradițional, „Cordero Manchego”.
            Combinația de două litere majuscule urmate de literele „CM” înscrise pe crotalia animalului pentru identificarea efectivului de origine sunt înlocuite de codul exploatației din registrul general al exploatațiilor zootehnice (Registro General de Explotaciones Ganaderas – REGA), mai precis și în conformitate cu legislația în vigoare.
            Perioada minimă de odihnă înainte de sacrificare se suprimă, ținând seama de cerința menționată la punctul 1.2 din anexa III (Norme operaționale pentru abatoare) la Regulamentul (CE) nr. 1099/2009 al Consiliului din 24 septembrie 2009 privind protecția animalelor în momentul uciderii, potrivit căruia „animalele sunt descărcate cât mai rapid după sosire și sacrificate fără întârzieri nejustificate.”
            Obligația de a pune la libera dispoziție a animalelor apă îndulcită în concentrație de 1 % se suprimă; de fapt, dacă nu rămân mult timp în repaus, acestea nu au nevoie de nicio sursă de energie.
            
               Organismul de control
            
            În temeiul articolului 37 alineatul (1) litera (b) din Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare și ținând seama de alineatul (3) din articolul menționat, întrucât grupul (Fundación) Consejo Regulador de la Denominación Específica Cordero Manchego (IGP) nu este organismul de control autorizat pentru verificarea respectării prezentului caiet de sarcini, este necesar să se înlocuiască ansamblul textului acestei rubrici din caietul de sarcini.
            Textul din caietul de sarcini actual:
            Controlul denumirii specifice (IGP) revine consiliului de reglementare (Consejo Regulador), un organism profesional alcătuit din reprezentanți ai sectorului creșterii animalelor și al prelucrării, și anume:
            
                        (a)
                     
                     
                        un președinte, desemnat de Consiliul pentru agricultură și mediu ambient al Comunității de comune Castilla-La Mancha (Consejería de Agricultura y Medio Ambiente de la Junta de Comunidades de Castilla-La Mancha);
                     
                  
                        (b)
                     
                     
                        un vicepreședinte, ales de către sectoarele creșterii animalelor și ale prelucrării;
                     
                  
                        (c)
                     
                     
                        patru reprezentanți ai sectorului creșterii animalelor și un număr egal de reprezentanți ai sectorului prelucrării. Acești reprezentanți sunt aleși în mod democratic prin vot direct, respectiv de către crescătorii și prelucrătorii înscriși în registrele corespunzătoare;
                     
                  
                        (d)
                     
                     
                        doi experți în creșterea ovinelor, desemnați de Consiliul pentru agricultură și mediu ambient al Comunității de comune Castilla-La Mancha (Consejería de Agricultura y Medio Ambiente de la Junta de Comunidades de Castilla-La Mancha);
                     
                  
                        (e)
                     
                     
                        un reprezentant al Asociației naționale a crescătorilor de ovine din rasa selectată Manchego (Asociación Nacional de Criadores de Ganado Ovino Selecto de Raza Manchega – AGRAMA).
                     
                  
               Domeniul de competență
            
            Domeniul său de competență se limitează:
            
                        —
                     
                     
                        din punct de vedere teritorial, la zona de producție în cauză;
                     
                  
                        —
                     
                     
                        din punctul de vedere al mieilor, la animalele protejate prin denumirea specifică în toate etapele de producție, îngrășare, transport și comercializare a acestora;
                     
                  
                        —
                     
                     
                        din punctul de vedere al persoanelor, la cele înscrise în diferitele registre.
                     
                  
               Sarcini
            
            
                        —
                     
                     
                        întocmirea și verificarea diferitelor registre;
                     
                  
                        —
                     
                     
                        furnizarea de orientări, supravegherea și controlul producției, ambalării și calității cărnii protejate. Activitățile de control și de supraveghere sunt asigurate de inspectori abilitați de administrația competentă, care acționează în mod imparțial față de producători și prelucrători;
                     
                  
                        —
                     
                     
                        evaluarea produsului;
                     
                  
                        —
                     
                     
                        promovarea și protejarea denumirii specifice;
                     
                  
                        —
                     
                     
                        întreprinderea de acțiuni cu întreaga responsabilitate și cu toată capacitatea juridică necesară pentru a se angaja și a se prezenta în fața justiției, desfășurând acțiunile care revin consiliului de reglementare (Consejo Regulador) în temeiul sarcinii acestuia care consistă în reprezentarea și apărarea intereselor generale ale denumirii specifice.
                     
                  Textul propus:
            Informațiile referitoare la organismele de control autorizate pentru verificarea respectării prezentului caiet de sarcini sunt actualizate pe următoarea pagină de internet:
            http://pagina.jccm.es/agricul/paginas/comercial-industrial/figuras_calidad/fig_calidad/resultado_reg_ent.php?seccion=CERTIFICACI%D3N&subseccion=PRODUCTOS+CON+IGP&alcance=IGP+CORDERO+MANCHEGO&nombre_ent=&Aceptar=Aceptar
            Organismul de control actual este organismul de certificare următor:
            
                        Denumire:
                     
                     
                        CERTICAR, S.L.
                     
                  
                        Adresă:
                     
                     
                        
                                    C/Infanta Mercedes, 13 4o Planta
                                 
                              
                                    28020 Madrid
                                 
                              
                                    Madrid
                                 
                              
                                    ESPAÑA
                                 
                              
                  
                        Tel.
                     
                     
                        +34 915711105
                     
                  Acest organism de control este autorizat de Comunitatea autonomă Castilla-La Mancha și certificat drept conform cu standardul UNE-EN 45011 („Condiții generale pentru organismele de certificare a produselor”) de către Entidad Nacional de Acreditación – ENAC.
            Organismul de control va trebui să efectueze demersurile necesare pentru a evalua conformitatea cu caietul de sarcini, în conformitate cu cerințele sistemului de certificare a produsului specific.
            Organismul de control va trebui să respecte normele aplicabile și orice alte cerințe, precum prelevarea de probe, testele și inspecția, care vor servi de vază pentru sistemul de certificare în manualul său de calitate.
            Funcțiile sale specifice vor fi următoarele:
            
                        —
                     
                     
                        verificarea probelor;
                     
                  
                        —
                     
                     
                        evaluarea conformității proprietăților produsului astfel cum sunt stabilite în caietul de sarcini;
                     
                  
                        —
                     
                     
                        auditul registrelor de producție a mieilor protejați.
                     
                  
               Etichetarea
            
            În ceea ce privește marcarea carcaselor după clasificare, fraza „care poartă mențiunea „Cordero Manchego” urmată de numărul de identificare corespunzător în interiorul fiecărui abator înregistrat”, se înlocuiește cu textul următor: „prin aplicarea simbolului „CM” cu cerneală indelebilă la nivelul picioarelor, umerilor și pieptului pe carcasele selectate și prin legarea unei etichete la acestea, care poartă logo-ul IGP și un număr individual pentru fiecare carcasă.”
            Marca fiind aplicată direct pe carne, este mai igienic să se utilizeze simbolul „CM” decât denumirea „Cordero Manchego” și este, de altfel, mai simplu să se identifice fiecare carcasă în mod separat cu ajutorul unei etichete completate cu cerneală.
            Logo-ul IGP „Cordero Manchego”
            
               Altele
            
            Expresia „denumire specifică” se înlocuiește cu expresia „indicație geografică protejată”, în conformitate cu nomenclatura în vigoare.
            DOCUMENT UNIC
            
               „CORDERO MANCHEGO”
            
            
               Nr. UE: PGI-ES-02213 – 2.1.2017
            
            
               DOP ( ) IGP ( X )
            
            1.   Denumirea
            
            „Cordero Manchego”
            2.   Statul membru sau țara terță
            
            Spania
            3.   Descrierea produsului agricol sau alimentar
            
            3.1.   Tipul de produs
            
            Clasa 1.1. Carne și organe comestibile proaspete
            3.2.   Descrierea produsului căruia i se aplică denumirea de la punctul 1
            
            Carnea proaspătă provenită exclusiv de la mieii din rasa Manchego, indiferent de sex, hrănindu-se cu laptele matern, la care se adaugă paie și concentrate albe. Carcasele de categoriile „extra” și „prima”, cu o greutate cuprinsă între 10 și 15 kg Profil longilin cu contururi ușor rotunjite și proporții armonioase. Carne slabă până la moderat grasă, acoperită cu o peliculă fină de grăsime albă pe crupă, la baza cozii și la nivelul spinării și șoldurilor, lăsând descoperiți mușchii picioarelor și ai spatelui, precum și mușchii trapezi. Carne de culoare roz pal, foarte fragedă și suculentă, cu ușoare infiltrații de grăsime la nivel intramuscular, ceea ce îi conferă un miros caracteristic foarte plăcut.
            3.3.   Hrană pentru animale (doar în cazul produselor de origine animală) și materii prime (doar în cazul produselor prelucrate)
            
            Mieii sunt menținuți în grajduri și hrăniți cu lapte matern, completat după voie cu paie albe și concentrate autorizate legal, până când, odată ce sunt înțărcați, se pot hrăni numai cu paie albe și cu concentratele menționate anterior.
            3.4.   Etape specifice ale producției care trebuie să se desfășoare în aria geografică delimitată
            
            Creșterea și îngrășarea mieilor trebuie să se desfășoare în aria geografică delimitată.
            3.5.   Norme specifice privind felierea, răzuirea, ambalarea etc. ale produsului la care se referă denumirea înregistrată
            
            —
            3.6.   Norme specifice privind etichetarea produsului la care se referă denumirea înregistrată
            
            Carcasele protejate prin IGP sunt marcate cu simbolul „CM” cu cerneală indelebilă la nivelul picioarelor, umerilor și pieptului și sunt prevăzute cu o etichetă care poartă un număr individual precum și logo-ul IGP „Cordero Manchego”.
            Logo-ul IGP „Cordero Manchego”
            4.   Delimitarea concisă a ariei geografice
            
            Aria geografică delimitată în care pasc și cresc ovinele din rasa Manchega cuprinde regiunea naturală La Mancha, care include provinciile Albacete, Ciudad Real, Cuenca și Toledo. Ea cuprinde comunele La Mancha, La Manchuela, Centro și Almansa (Albacete), La Mancha, Campo de Calatrava și Campo de Montiel (Ciudad Real), La Manchuela, La Mancha Baja și La Mancha Alta (Cuenca) precum și La Mancha (Toledo).
            5.   Legătura cu aria geografică
            
            5.1.   Specificitatea ariei geografice
            
            La Mancha este o câmpie cultivată de romani pentru iarbă alfa, pe care arabii o numeau „Manyá”, ceea ce înseamnă „fără apă”. Aceste două denumiri indică în mod clar caracterul regiunii.
            Deși, în mod tradițional, este considerat ca un teritoriu plat, a cărui parte cea mai caracteristică este regiunea naturală La Mancha, provincia Castilia-La Mancha corespunde în realitate mai degrabă unui platou de munte, din care două treimi se situează la o altitudine de peste 600 de metri deasupra nivelului mării și din care nicio zonă nu se situează la mai puțin de 200 de metri deasupra nivelului mării. Este vorba, prin urmare, de un teritoriu caracterizat de predominanța terenurilor plate și înalte și printr-un ansamblu de zone montane, atât la periferia cât și în interiorul regiunii, care determină o mare varietate topografică și de peisaj.
            Dintr-un punct de vedere geologic, este vorba de o câmpie plină de sedimente din miocen, situată la o altitudine cuprinsă între 650 și 800 de metri deasupra nivelului mării. În cursul perioadelor de ploaie, din cauza faptul că terenul este plat, se formează eleșteie și lagune de mică adâncime, în care apa este menținută o anumită perioadă.
            Principalele cursuri de apă sunt: Tagus, Ribera Alta del Guadiana, Júcar (cursul superior și intermediar), Záncara, Cigüela, Jabalón și Riánsares care, deși au debite foarte neregulate, sunt utilizate pe scară largă pentru irigații, în special în ultimii ani în care au fost create mari suprafețe irigate.
            Din analiza temperaturilor medii anuale în patru localități din regiune reiese că temperaturile maxime absolute pot depăși 35 °C vara când temperaturile medii ating 25 °C, luna cea mai caldă fiind luna iulie.
            Precipitațiile anuale sunt caracterizate prin valori medii care ating aproape 400 mm, față de o medie de 600 mm în Spania. Aceste precipitații sunt nu numai slabe, dar și repartizate în mod inegal. Această situație se explică, în primul rând printr-o mare neregularitate de la un an la altul, care antrenează volume foarte diferite într-o serie climatică și, în al doilea rând, prin repartiția anuală a ploilor, potrivit căreia vara apare ca anotimpul cel mai uscat, reprezentând abia 10-15 % din precipitațiile anuale. În schimb, primăvara și toamna sunt, în general, anotimpurile cele mai ploioase.
            5.2.   Specificitatea produsului
            
            Alimentația variată a oilor provenind din pășunile situate în zonele aride și particularitățile rasei permit obținerea unor miei cu o carne a cărei caracteristici de suculență, aromă și culoare sunt legate de originea lor geografică: carne slabă până la moderat grasă, acoperită cu o peliculă fină de grăsime albă pe crupă, la baza cozii și la nivelul spinării și șoldurilor, lăsând descoperiți mușchii picioarelor și ai spatelui, precum și mușchii trapezi. carne de culoare roz pal, foarte fragedă și suculentă, cu ușoare infiltrații de grăsime la nivel intramuscular, ceea ce îi conferă o aromă caracteristică foarte plăcută.
            Aceste ovine ies la păscut și profită astfel de resursele naturale (floră, câmpii, nutreț, pârloage, miriști și lăstăriș); prin urmare sunt strâns legate de aria geografică delimitată. Oile gestante continuă să pască, ceea ce permite menținerea timp de cinci luni a legăturii între aria geografică și puiul (mielul) pe care îl poartă, prin intermediul barierei placentare fetale. După parturiție, mielul nou-născut rămâne în iesle și nu va paște în exterior. Totuși, mulțumită alăptării naturale, legătura acestuia cu aria geografică se menține prin intermediul laptelui matern, dat fiind că oile sunt scoase la păscut.
            5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)
            
            Rasa Manchega este o specie ovină autohtonă, adaptată de mult timp la această regiune și care a constituit una dintre principalele sale surse de bogăție. Ea a știut să își păstreze puritatea și nu a făcut obiectul niciunei încrucișări și s-a adaptat de-a lungul timpului la utilizarea pășunilor din zonele aride. Animalele din această rasă profită în primul rând de resursele naturale care le stau la dispoziție (floră, câmpii, nutreț, pârloage, miriști și lăstăriș). Această alimentație variată a oilor și particularitățile rasei permit obținerea unor miei cu o carne a cărei caracteristici de suculență, aromă și culoare sunt legate de originea lor geografică.
            Mieii proveniți de la oi din rasa Manchega sunt comercializați de multă vreme. De-a lungul secolelor, practicile de creștere și de îngrășare au optimizat calitățile acestei cărni tradiționale din La Mancha.
            
               Trimitere la publicarea caietului de sarcini
            
            [articolul 6 alineatul (1) al doilea paragraf din prezentul regulament]
            http://pagina.jccm.es/agricul/paginas/comercial-industrial/consejos_new/pliegos/Pliego_modificado_scc_web.pdf